b'\n_START_ARTICLE_\nIvan Mlakar (teolog)\n_START_SECTION_\n\xc5\xbdivljenjepis\n_START_PARAGRAPH_\nIvan Mlakar Ivan, sin kme\xc4\x8dkih star\xc5\xa1ev je gimnazijo obiskoval v Mariboru. Po kon\xc4\x8dani gimnaziji je nato nekaj \xc4\x8dasa \xc5\xa1tudiral filozofijo v Gradcu, nato pa bogoslovje v Mariboru (1869\xe2\x80\x931873). Po posve\xc4\x8denju je bil 1873/1874 kaplan na Ljubnem v Savinjski dolini, 1874\xe2\x80\x931878 pri Sv. Kri\xc5\xbeu pri Roga\xc5\xa1ki Slatini, 1878 v Konjicah, nato 1878\xe2\x80\x931886 podvodja in 1885\xe2\x80\x931902 vodja de\xc5\xa1kega semeni\xc5\xa1\xc4\x8da, 1902\xe2\x80\x931909 ravnatelj teolo\xc5\xa1kega semeni\xc5\xa1\xc4\x8da v Mariboru, od 1. marca 1879 do 31. avg. 1905 profesor specialne dogmatike na Visoki bogoslovni \xc5\xa1oli v Mariboru (do 1897 tudi fundamentalne teologije na istem u\xc4\x8dili\xc5\xa1\xc4\x8du). 6. okt. 1879 je doktoriral v Gradcu in posta dr. theol. Leta 1895 je postal stolni kanonik, 1907 stolni dekan. Umrl je za kapjo, ki ga je 15. apr. zadela ob koncu konsistorialne seje.'